Joventut obri el termini d'inscripció per al ‘Esplai dels Xiquets’
12 de setembre 2018

![](/media/35bm30hv/83img_5048_cuerpo.jpg)  
  

La regidoria de Joventut de l'Ajuntament de Sagunt, conscient de la importància de l'educació en el temps lliure, organitza una nova edició del ‘Esplai de Xiquets i Xiquetes’, un espai d'oci i temps lliure on, a través de tallers, excursions i dinàmiques de grup es donaran a conéixer els drets del menor, entre altres temes. El termini d'inscripció ja està obert i acabarà el pròxim 28 de setembre. Els destinataris, per tant, són xiquetes i xiquets matriculats en els centres d'infantil i primària de la localitat (nascuts entre l'any 2011 i 2015, tots dos inclosos). El Esplai tindrà lloc tots els dissabtes des del 19 d'octubre de 2018 fins al 25 de maig de 2019, en horari de 10.30 h a 13.30 h.

  

De nou, i després de la introducció d'este canvi l'any passat, el Esplai es desenvoluparà alhora en els nuclis de Sagunt i del Port de Sagunt, tant en el Centre Cultural Mario Monreal com en el Casal Jove. En este sentit, segons explica el regidor de Joventut, Guillermo Sampedro, “**la resposta en el nucli de Sagunt ha sigut molt positiva des que hem duplicat les activitats i l'oferta, per tant, l'anem a mantenir en els dos nuclis per a contrarestar eixa inicial falta de servicis a xiquets i jóvens a Sagunt que ja estem resolent des de l'any passat. L'oferta que anem a traure per al Esplai és de 30 places a Sagunt i altres 30 en el Por**t”.

  

![](/media/j3nhdelr/84esplaicasal18-19_cuerpo.jpg)  

  

El ‘Esplai del Xiquets’ contempla una programació lúdico-educativa dirigida al temps lliure dels xiquets i xiquetes. Entre les activitats hi haurà tallers, jocs i excursions dirigides per monitors titulats. D'esta manera, els xiquets d'infantil i primària podran ocupar el seu temps lliure els dissabtes al matí amb estes activitats de forma divertida i entretinguda, treballant assumptes com la cura del medi ambient i el reciclatge, els hàbits saludables en l'educació i l'exercici físic, així com el coneixement del patrimoni local, tenint en compte que el tema central són els drets del menor. Com recorda Sampedro, “**som Ciutat Amiga de la Infància des de 2016, un nomenament que atorga Unicef a aquells municipis que destaquen per donar participació als seus menors i per les seues polítiques a favor de la infància i l'adolescència, on els drets dels nostres xiquets i xiquetes siguen una realitat**”.

  

El Esplai té com a punt de partida que el joc i les relacions entre els xiquets són fonamentals per al desenvolupament del menor. A més, són activitats molt pensades i organitzades que compleixen amb cinc requisits importants: temps, espai, joguets i objectes diversos, companys i adults que comparteixen i acompanyen el joc. A més, segons Sampedro, “**també pretenem oferir a les famílies un servici ampli i a la mesura de les seues necessitats, ajudant a la conciliació familiar i ajudant als xiquets i xiquetes en la seua educació amb tallers i jocs. És a dir, un servici molt més complet que una ludoteca**”.

  

El termini d'inscripció és fins al pròxim 29 de setembre i la matriculació podrà realitzar-se en el Centre Cultural Mario Monreal (c/Roma, 9, telf., 96 265 58 80) i en el Casal Jove (c/Vent de Marinada s/n, telf. 96 268 34 39). El preu de la matrícula és de 56 euros. En cas de superar les preinscripcions el nombre de places, es procedirà a un sorteig públic en aquells grups on es done esta situació. El sorteig es realitzarà el dia 29 de setembre a les 9.30 h en el saló d'actes del Casal Jove.

​

*   [](http://www.facebook.com/sharer.php?u=https://aytosagunto.es/va/actualitat/joventut-obri-el-termini-d-inscripcio-per-al-esplai-dels-xiquets/ "Facebook")
*   [](http://twitter.com/share?url=https://aytosagunto.es/va/actualitat/joventut-obri-el-termini-d-inscripcio-per-al-esplai-dels-xiquets/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-obri-el-termini-d-inscripcio-per-al-esplai-dels-xiquets/ "Linked In")
*   [](mailto:?body=https://aytosagunto.es/va/actualitat/joventut-obri-el-termini-d-inscripcio-per-al-esplai-dels-xiquets/)